system
Răspunde în limba română, în stilul Wikipedia, cat mai corect gramatical.
user
Ce informații ai disponibile despre Lucia Sturdza-Bulandra?
assistant
Lucia Sturdza-Bulandra (n. 25 august 1873, Iași – d. 19 septembrie 1961, București) a fost o renumită actriță de teatru din România.

Lucia Sturdza-Bulandra a fost una dintre marile figuri ale scenei românești, de neuitat în roluri de compoziție din dramaturgia universală și națională, spirit organizatoric, talent pedagogic ce a format generații întregi de actori: Nicolae Baltățeanu, George Calboreanu, Nae Roman, Dina Cocea, Radu Beligan, Victor Rebengiuc. Lucia Sturdza-Bulandra a fost fata cuplului Emil Sturdza și Magda (născută Diamandy). Bunicul ei este Vasile Sturdza căsătorit cu Ecaterina (născută Balș) și este nepoata lui Constantin Sturdza și Raluca (născută Manu). Strănepoata lui Constantin Sturdza și Ecaterina Sturdza (Cantacuzino-Pașcanu). Stră-stră-nepoata lui Vasile Sturdza și Ileana Solomon Sturdza (Costaki).

În 1898 a debutat la Teatrul Național din București iar în 1914, împreună cu soțul ei, a întemeiat o companie particulară. Din 1941 este actriță a Teatrului Municipal din București iar din 1947 până la sfârșitul vieții a fost directoarea acestui teatru, astăzi Teatrul Bulandra.

A fost profesoară la Conservatorul de artă dramatică din București timp de 30 de ani. A fost distinsă, de asemenea, cu titlul de Artist al Poporului (ante 1955).

Studii 
 Conservatorul de artă dramatică, București

Filmografie 
 1911 Amor fatal, regia Grigore Brezeanu
 1944 Escadrila albă, regia Ion Sava 
 1961 Ziua unei artiste - Film documentar / omagial, regia Gheorghe Tobias

Scrieri 
 Actorul și arta dramatică, 1912
 Amintiri, amintiri, ESPLA 1956

Numismatică 
Luni, 10 iunie 2013, cu prilejul a 140 de ani de la nașterea actriței, Banca Națională a României a pus în circulație o monedă comemorativă, cu valoarea nominală de 10 lei, în scop numismatic. Moneda este din argint, cu titlul de 999‰, este rotundă, cu diametrul de 37 mm, iar greutatea de 31,103 g. Întregul tiraj al monedei, de 500 de exemplare, este emis de calitate proof, iar cantul monedei este zimțat.

Vezi și 
 Vila Bulandra din Valea Mare-Podgoria

Note

Legături externe 
 Doamna de fier a scenei, 1 martie 2004, Jurnalul Național
 Curajoasa Doamnă Bulandra, 8 martie 2011, Loreta Popa, Jurnalul Național
 Moneda dedicată ei emisă de Banca Națională a României
 Lucia Sturdza Bulandra: povești despre femeile care au inspirat-o, 15 noiembrie 2013, Corina Vladov, Ziarul Metropolis
 Lucia Sturdza Bulandra, despre teatrul comercial: „Sistemul acela părea de necrezut!“, 16 noiembrie 2013, Corina Vladov, Ziarul Metropolis

Imagini
 MEMORIA CARTII POSTALE / La inceput a fost Diva Bulandra, 15 iulie 2009, Calin Hentea, Ziarul de Duminică

Nașteri în 1873
Nașteri pe 25 august
Decese în 1961
Decese pe 19 septembrie
Absolvenți ai Facultății de Litere din București
Actori ai Teatrului Bulandra
Actori de film români
Actori de radio români
Actori de teatru români
Actori de televiziune români
Actori de voce români
Actori români
Actori români din secolul al XIX-lea
Actori români din secolul al XX-lea
Actrițe române
Actrițe din secolul al XIX-lea
Actrițe din secolul al XX-lea
Actrițe de film române
Actrițe de radio române
Actrițe de teatru române
Actrițe de televiziune române
Actrițe de voce române
Decese în București
Directori de teatre români
Educatori români
Ieșeni
Pedagogi români
Profesoare române
Profesori universitari români
Români pe mărci poștale românești
Români pe monede și bancnote românești
Românce din secolul al XIX-lea
Românce din secolul al XX-lea
Artiști ai poporului din România
Decorați cu Ordinul Steaua României
Decorați cu Ordinul Muncii